 **Ministerul Mediului, Apelor și Pădurilor**



**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI DÂMBOVIŢA** |

**Nr. 3810/2037/**

Proiect **DECIZIA ETAPEI DE ÎNCADRARE**

**Nr. din ..**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA,** cu sediul in municipiul Târgoviște, Piața Tricolorului, nr. 1, județul Dâmbovița**,** înregistrată la Agenția pentru Protecția Mediului (APM) Dâmbovița cu nr. 3810 din 08.03.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 27.04.2023 că proiectul ***,,Dezvoltarea infrastructurii de turism prin reabilitarea taberei Căprioara, comuna Moroeni, județul Dâmbovița"***, propus a fi amplasat în comuna Moroeni, sat Dobrești, DJ714A, județul Dâmbovița **nu se supune evaluării impactului asupra mediului****, nu se supune evaluării adecvate și nu se supune impactului asupra corpurilor de apă**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. b și pct. 13 lit.a;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

Proiectul propune următoarele categorii de lucrări:

1. Lucrări de desființare și demolări.
2. Lucrări de construire – construire spații acoperite și incălzite multifuncționale pentru activitățile de invățare/petrecere timp liber.
3. Lucrări de amenajari exterioare

**Lucrări de desființare și demolări**

In vederea reabilitării Taberei Caprioara pentru Corpurile C7 și C10 sunt propuse :

**Intervenții asupra clădirii principale compusă din două tronsoane C7 si C10.** In vederea reabilitării Taberei Căprioara pentru Corpurile C7 și C10 sunt propuse :

* desfacerea invelitorii și a componentelor de șarpantă care sunt intr-o stare avansată de degradare;
* desfacerea unor anumiți pereți de compartimentare;
* desfacere placaj de piatră;
* desfacerea tuturor coșurilor de fum și completarea zidăriei, exceptând coșul de fum existent pe fațada;
* desfacerea tâmplăriei;
* desfacerea tuturor balustradelor;
* desfacerea pardoselii pe toată suprafața parterului și a etajului;
* modificarea anumitor goluri de ușă și inălțimi de parapet;

**Intervenții asupra construcților cu camere de cazare : Corpurile** **C2, C3, C4, C6 si C9**

In vederea reabilitării Taberei Caprioara pentru Corpurile C2, C3, C4, C6 si C9 sunt propuse :

* Desfacerea șarpantei, invelitorii și a sistemului pluvial existente
* Desfacerea anvelopei existente din polistiren expandat respectiv a tencuielilor exterioare existente
* Desfacerea pardoselilor existente, inclusiv a plăcii de beton de pe sol
* Desfacerea planșeelor din lemn peste parter și refacerea acestora cu planșeu din beton armat
* Desfacerea finisajelor interioare pentru pereți și tavane
* Desfacerea pereților interiori de compartimentare
* Practicarea unor goluri noi pentru uși interioare, respectiv ferestre
* Desfacere parapeți ferestre
* Lărgirea golurilor de ușa, pentru accesul in camere
* Inălțarea golurilor de uși/ferestre

**Corp C8**

In vederea dezvoltării infrastructurii de turism prin reabilitarea Taberei Caprioara, corpul de cladire C8 -Anexa este propusă spre demolare integral.

Corpul C8 are următoarele caracteristici:

* Regim de înălțime: P;
* Înălțimea maximă la coamă: cca. 4.83 m de la cota terenului amenajat;
* Suprafața construită la sol: 18,00 mp
* Suprafața construită desfășurată: 18,00 mp

1. **Lucrări de construire**

**Se propune construirea unui nou** **Corp C11 -Spații aministrative teren sport**

* Regim de înățime: P
* Înălțime maximă la streașina: cca. 3.77m;
* Suprafața construită la sol: cca 112.27mp
* Suprafața desfășurată: cca. 112.27mp
* Suprafața utilă totală teren de sport exterior= 450 mp

**Se propune construirea unui nou** **Corp C12** ce va găzdui spații acoperite și incălzite multifuncționale pentru activitățile de invățare/petrecere timp liber

* Regim de înălțime: S (parțial) parțial îngropată
* Înălțime maximă la streașină – 6.75m (de la cota terenului amenajat)
* Suprafața construită la sol = 523.59 mp
* Suprafața desfășurată = 523.59 mp

**Intervenții asupra Clădirii principale existentă compusă din două tronsoane C7 și C10**

- GENERAL

- termoizolare fațadă și refacerea placajului de piatră după modelul existent C3 și C4

- inlocuirea tâmplăriei

- inlocuirea tuturor balustradelor

- montarea unor platforme cu deplasare verticală pentru persoanele cu dizabilități (servoscara), la cele două rampe de scara dinspre zona parcării

- inlocuirea pardoselii pe toată suprafața parterului și a etajului

- DEMISOL

- modificare h parapet pe anumite zone

- refacere placă pe sol - (se menține cota)

- termoizolare fațada pe exterior (axal L)

- termoizolare pe tot conturul interior al demisolului

- PARTER

- recompartimentare băi și oficiu cu pereți ușori din gips-carton

- refacere scară acces terasă și scară acces nod vertical, conform plan

- astupare goluri de ușă din zona oficiului și a băilor (pe axa 4)

- modificare unor goluri de ușăa și inlocuirea acestora

- ETAJ

- refacere băi

- refacerea parțială a șarpantei și modificarea golurilor de fereastră din zona holului

- SARPANTA (ȘI POD)

- refacerea plăcii peste ultimul etaj

- - refacerea invelitorii și a componentelor de șarpantă care sunt intr-o stare avansată de degradare

**Interventii asupra constructilor cu camere de cazare : Corpurile C2, C3, C4, C6 si C9**

**GENERAL:**

- Refacerea șarpantei, a învelitorii și a sistemului pluvial

- Refacerea plăcii pe sol

- Realizarea hidro-termoizolației clădririi

- Refacerea aparatelor de acces in clădire

- Refacerea finisajelor interioare, pentru pereți, tavane și pardoseli

- Realizarea trotuarelor de gardă in jurul clădirii

- Inlocuire tâmplărie interioară și exterioară

- Recompartimentări interioare cu pereți ușori din gips-carton

- Inchiderea parțiala sau totală a golurilor de uși/ferestre

- Refacerea plăcii peste ultimul etaj

### Lucrari de amenajari exterioare

Se propun lucrări de amenajări exterioare pentru executarea aleilor carosabile, pietonale, trotuarelor de garda, locuri de parcare, reparatii platforme betonate existente si lucrari de refacere si amenajare a spatiului verde.

**Suprafețe amenajări exterioare:**

|  |  |  |
| --- | --- | --- |
| SUPRAFATA ALEI CAROSABILE= | 1 806.84 | MP |
| SUPRAFATA ALEI PIETONALE, TROTUARE, TREPTE= | 2 498.32 | MP |
| SUPRAFATA TEREN SPORT= | 450.00 | MP |
| SUPRAFATA SPATIU VERDE= | 10 946.60  (59,65%) | MP |

**Trotuare si alei pietonale:**

Circulația pietonală in interiorul incintei se realizează prin trotuare aferente căilor de circulație carosabile și trotuare de gardă in jurul construcțiilor prin alei și trotuare de beton 10 cm, limitate de borduri prefabricate beton, rostuite cu bitum,cu o lățime minimă de 1,20 m, prevăzute cu o panta de 1.5% spre teren.

**Alei carosabile și alte platofrme**

S-au prevăzut in incintă alei carosabile cu lățimea de cca.3.00 m, cu 1 sens de mers, executate din beton rutier 18 cm, pe pat de balast. In plan traseul drumului de incinta se va proiecta și amenaja pentru viteza de proiectare de 5 Km/h.

Pentru preluarea diferentelor de nivel si protejarea circulatiei in incinta s-a prevazut amenajarea unei fundatii adancite de parapet si montarea de parapet de protectie pe toata lungimea drumului proiectat.

S-a proiectat o platformă de intoarcere a mașinilor de intervenție (pompieri) la capătul drumului proiectat, care a fost gandita ca un drum lateral.

Pe teren se vor amenaja in total 8 locuri de parcare.

**Spațiul verde :**

Suprafața spațiului verde rezultat este de S sp. verde= 59.65mp (59,65% ).

**1. Alimentarea cu apă**

Alimentarea cu apă a obiectivului se va face din rețeaua publică de distribuție apă existentă in imediata vecinătate a obiectivului. In acest sens se propune desfințarea punctului de branșament existent și realizarea unuia nou.

La limita de proprietate a terenului va fi realizat un cămin apomentru, prefabricat. Pe racord se va monta robinet de secționare, filtru de impurități, contor multijet.

Rețelele de distribuție apă proiectate se vor realiza cu conducte PEHD PE 100 SDR 17 Pn10, montate ingropat sub adâncimea de ingheț.

**2. Colectare și epurare ape uzate**

Investiția propune extinderea și modernizarea infrastructurii de colectare și evacuare a apei menajere pentru tabăra Caprioara din comuna Moroeni.

*Canalizare, stații de pompare, subtraversare torent, gura de evacuare in emisar*

In incinta obiectivului se va realiza o rețea de canalizare menajeră, din PVC-KG și cămine de schimbare direcție/intersecție din beton, ce va deservi intreg complexul. Apa uzată menajeră colectată de noul sistem de canalizare, va fi dirijată gravitațional către **stația de pompare S.P.01** proiectată și mai departe, prin pompare va ajunge in stația de epurare propusă.

Pentru evacuarea apelor epurate in emisar – Râul Ialomița – se va realiza un tronson de conductă din țeava PEHD PE100 SDR17 PN 10, Dn 90 mm, cu o lungime de cca. 230 m. Evacuarea apelor epurate se va face cu ajutorul unei stații de pompare efluent, amplasată in incinta obiectivului, in imediata vecinătate a stației de epurare.

Traseul viitoarei conducte de evacuare ape epurate urmărește traseul drumului de acces către complex și mai departe drumul județean DJ714A, până in punctul de descărcare in emisar.

Conducta pentru evacuarea apelor epurate subtraversează un torent amenajat necadastrat, prin foraj dirijat, executat cu instalații speciale de forare. Odată cu execuția forajului se va monta și tubul de protectie din OL.

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate şi paza la incendii;

***2. Localizarea proiectelor***

2.1. utilizarea existentă a terenului: teren in comuna Moroeni, județul Dâmbovița;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. **[57/2007](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. **[5/2000](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm)** privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. **[107/1996](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm)**, cu modificările şi completările ulterioare, şi Hotărârea Guvernului nr. **[930/2005](file:///D:\\MIRELA\\saptamanal%202010\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm)** pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Motivele pe baza cărora s-a stabilit neefetuarea evaluării impactului asupra corpurilor de apă: Adresa Administrației Naționale Apele Române Administrația Bazinală de Apă Buzău Ialomița Sistemul de Gospodărire a Apelor Dâmbovița , inregistrată la APM Dâmbovița cu nr. 5871 din 10.04.2023 - nu este necesară eleboararea SEICA. Aviz de gospodărire a apelor nr. 45 din 13.06.2023;

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/2017/ C91 : 2020– Acustică Urbană - limite admisibile ale nivelului de zgomot din mediul ambiant; OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

**Protecţia solului**

1. **În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

1. **În perioada de funcționare**

-sunt interzise deversările neautorizate sau accidentale ale oricare substanţe poluante pe sol, în apele de suprafaţă sau freatice

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG 92/2021 privind regimul deşeurilor aprobată prin Legea 17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. **[554/2004](https://idrept.ro/00079384.htm)**, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. **[554/2004](https://idrept.ro/00079384.htm)**, cu modificările şi completările ulterioare.

**DIRECTOR EXECUTIV**,

Laura Gabriela Briceag

|  |  |
| --- | --- |
| **Șef Serviciu A.A.A.**  Maria Morcoașe | **Intocmit,**  consilier A.A.A  Mădălina Cursaru |
| **p.Șef Serviciu C.F.M.**  Cornelia Vlaicu |  |